

|  |  |
| --- | --- |
| **Tlačová správa** | **19.02.15** |

# Opačné spájanie T3 nie je kuriozitou

**KOŠICE. Dopravný podnik musí počas výluk pre rekonštrukciu električkových tratí zabezpečovať náhradnú dopravu, kedy električkové linky nahrádzajú autobusy. Sú však aj električkové trasy, kde električky jazdia, len nemajú k dispozícii obratisko. To je prípad vozidiel jazdiacich po zastávku Idanská. Práve vtedy sa druhý vozeň súpravy zapája opačne. Nejde preto o žiadnu chybu ani kuriozitu. Dopravný podnik sa tak rozhodol pre zvýšenú potrebu obojsmerných vozidiel počas výluky na linkách 3, 4, 6 a R4. Prevádzku takto spojených vozidiel má schválenú aj Ministerstvom dopravy, výstavby a regionálneho rozvoja SR.**

Električkové súpravy na linke 6 sú opačné spojené pre potrebu ich otáčania na dočasnej koľajovej spojke "Kalifornien" na zastávke Idanská. V smere jazdy sa používa vždy len prvý vozeň. Druhý má dvere z opačnej strany, pričom sú jeho dvere deaktivované. Vodič po príchode na Idanskú presadne do zadného vozňa, prejde cez koľajovú spojku a rovnakým spôsobom premáva ďalej.

Takto spájané vozidlá budú nasadzované najmä na linky 4 a 6, kde to umožňujú prepravné potreby a počty cestujúcich. Vozidlá v takýchto súpravách jazdia bežne počas výluk aj v iných slovenských mestách a dokonca aj v susednom Česku. Nastálo jazdia napríklad na rýchlodráhe medzi Libercom a Jabloncom u dopravcu Dopravní podnik měst Liberce a Jablonce nad Nisou.

**Kontakt pre médiá:**

**PhDr. Michaela Karaffová**

**Vedúca referátu marketingu, reklamy a Public relations**

Dopravný podnik mesta Košice, akciová spoločnosť

Bardejovská 6

043 29 Košice

michaela.karaffova@dpmk.sk

+421 905 974 785